হেলসিঙ্কিতে ট্রাম্প ও পুতিন দুই ঘণ্টার রুদ্ধদ্বার বৈঠকে কী বিষয়ে চুক্তি করতে যাচ্ছেন বলে ঠিক করে থাকতে পারেন, তা এখনো আমরা জানি না। কিন্তু এটা এখন স্পষ্ট যে সিঙ্গাপুরে কিম জং–উনের সঙ্গে বৈঠক করে কোরীয় উপদ্বীপকে পরমাণু অস্ত্রমুক্ত করতে তিনি যে চুক্তি করেছেন, তার ভবিষ্যৎ এখন সুতোর ডগায় ঝুলছে। ট্রাম্প-উন বৈঠকের পর পরমাণু নিরস্ত্রীকরণ কার্যক্রম এগিয়ে নিতে উত্তর কোরিয়ার কর্মকর্তাদের সঙ্গে যুক্তরাষ্ট্রের কর্মকর্তাদের আবার বৈঠকে বসার কথা ছিল। কিন্তু তার বদলে এখন উত্তর কোরিয়ার কর্মকর্তাদের আগের মতোই পরমাণু অস্ত্র সমৃদ্ধ করায় মনোযোগী হতে দেখা যাচ্ছে।